Tervezet AZ EGT-VEGYESBIZOTTSÁG SZ. HATÁROZATA a négy szabadságon kívül eső különleges területeken való együttműködésről szóló megállapodás 31. jegyzőkönyvének módosításáról - Tervezet: a Bizottság közös álláspontja -

(előterjesztő: a Bizottság)

INDOKLÁS

1. Az EGT-megállapodás 31. jegyzőkönyve különös rendelkezéseket tartalmaz a négy szabadságon kívül eső különleges területeken való együttműködésről a Közösség és az EGT EFTA államok között.

2. Az EGT-Vegyesbizottság mellékelt határozattervezetének célja, hogy módosítsa a 31. jegyzőkönyvet az együttműködésnek egy, az európai szinten az oktatás és képzés területén tevékenykedő szervezetek fejlesztését és e területen különleges tevékenységek támogatását célzó közösségi akcióprogram létrehozására irányuló kiszélesítésére. Az így jogalapot szolgáltat az EGT EFTA államoknak, hogy részt vegyenek és pénzügyi hozzájárulást nyújtsanak e programhoz 2005. január 1-től. Az az alábbira vonatkozik.

32004 D 0791: Az Európai Parlament és a Tanács 791/2004/EK határozata, amely e területen közösségi akcióprogramot hoz létre.

3. Az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet 1. cikke (3) bekezdése b) pontja előirányozza, hogy a Tanács a Bizottság javaslatára létrehozza a Közösség ilyen határozatokra vonatkozó álláspontját.

4. Az EGT-Vegyesbizottság határozattervezete jóváhagyás iránt benyújtásra kerül a Tanácshoz, amelyet követően a Bizottság a leghamarabb adandó alkalommal előterjeszti a Közösség álláspontját az EGT-Vegyesbizottságban.

Tervezet AZ EGT-VEGYESBIZOTTSÁG SZ. HATÁROZATA a négy szabadságon kívül eső különleges területeken való együttműködésről szóló megállapodás 31. jegyzőkönyvének módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a megállapodás), és különösen annak 86. és 98. cikkére,

mivel:

(1) Az EGT-Vegyesbizottság .... határozata [1] módosította a megállapodás 31. jegyzőkönyvét.

[1] HL C [...]., [...], [...]. o.

(2) Helyénvaló a Megállapodás Szerződő Felei együttműködésének kiszélesítése az oktatás és képzés területén európai szinten tevékenykedő szervezetek fejlesztésére irányuló közösségi akcióprogram létrehozásáról szóló, 791/2004/EK európai parlamenti és tanácsi határozat felvételével.

(3) Ennek következtében a megállapodás 31. jegyzőkönyvét módosítani kell annak érdekében, hogy a kibővített együttműködés 2005. január 1-i kezdettel lehetővé váljon.

A KÖVETKEZŐKÉPPEN HATÁROZOTT:

1. cikk

A Megállapodás 31. jegyzőkönyvének 4. cikke a következőképpen módosul:

1. A 2h. bekezdés bevezető mondatában a ,program" szó helyébe a ,programok" szó kerül.

2. A 2h. bekezdés a következő francia bekezdéssel egészül ki:

'- 32004 D 0791: Az Európai Parlament és a Tanács 791/2004/EK határozata az oktatás és képzés területén európai szinten tevékenykedő szervezetek fejlesztésére irányuló közösségi akcióprogram létrehozásáról (HL L 138, 2004.4.30., 31.o.) [2]

[2] HL L 138, 2004.4.30, 31. o.

E megállapodás alkalmazásában a rendelet rendelkezései a következő kiigazítással egészülnek ki:

Az EFTA államok részt vesznek a program 2., 3A., 3B. és 3C. fellépéseiben."

2. cikk

A határozat a megállapodás 103. cikkének (1) bekezdése értelmében az EGT-Vegyesbizottság utolsó értesítését követő napon lép hatályba.*

Ezt a határozatot 2005. január 1-jétől kell alkalmazni.

3. cikk

Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében kell kihirdetni.

Kelt Brüsszelben,

az EGT-Vegyesbizottság részéről

az elnök

az EGT-Vegyesbizottság titkárai